| Grans do Paraíso*Aframomum melegueta* |
| --- |
|  |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Liliopsida |
| Subclase: | Commelinidae |
| Orde: | Zingiberales |
| Familia: | Zingiberaceae |
| Subfamilia: | Alpinioideae |
| Tribo: | Alpinieae |
| Xénero: | *Aframomum* |
| Especie: | *A. melegueta* |

 |
| Nome binomial |
| *Aframomum melegueta*K.Schum. |

Os chamados **grans do paraíso** son unha especia do oeste de África obtida da planta ***Aframomum melegueta***. É picante ao padal, con sabor moi similar á pementa negra. Tamén se coñece como **pementa da Guinea**.

Descrición
----------

Planta da familia do xenxibre, cunha raíz en forma de rizoma, con talos foliares de non máis de 60 centímetros de lonxitude. As follas son compostas. As flores son violetas e saen directamente da raíz, máis ou menos solitarias. O froito é rubio, con multitude de sementes aromáticas pardas.

Historia e usos
---------------

Froitos de *Aframomum melegueta* nun mercado de São João dos Angolares, Illa de São Tomé
A pementa guineana é usada de modo corrente nas cociña da África Occidental e da África do Norte, para onde era exportada polas rotas das caravanas de camelos a través do Deserto do Sáhara, e de alí distribuída para Sicilia e Italia. Mencionada por Plinio o Vello como "pementa africana", foi esquecida en Europa até tornarse substituto da pementa negra en moda nos séculos XIV e XV, sobre todo no norte de Francia, unha das máis populosas rexións europeas da época.

En 1469, Afonso V, Rei de Portugal concedeu o monopolio do comercio do golfo da Guinea ao mercador lisboeta Fernão Gomes, incluíndo a exclusividade do comercio da pementa da Guinea, entón chamada "malagueta" - que lle foi concedido por 100.000 reais anuais- en troco de explorar 100 leguas da costa de África por ano durante cinco anos. A pementa da Guinea era entón moi popular como substituto da valiosa pementa negra asiática.

Cando Cristovo Colón chegou ao Novo Mundo en 1492 e trouxo os primeiros exemplares de *Capsicum frutescens*, o picante da capsaicina espertou interese nos portugueses que había décadas que buscaban a rara *pementa* de Asia. O nome *malagueta* foi entón adoptado para esta nova "pementa".

O *Ménagier de Paris* recomenda os grans do paraíso para mellorar o viño que "cheira a vello". Pasado algún tempo, o seu uso decaeu, e ficou limitado á aromatización de cervexa e salchichas. No século XVIII a súa importación para a Gran Bretaña caeu debido a unha lei parlamentaria de Xurxo III de prohibir o seu uso no licor de malte, *aqua vita* e tónicos.
A pesar das súas cualidades, hoxe en día é case descoñecida fóra da África Occidental e do Norte, excepto polo seu uso nalgunhas cervexas.

Propiedades
-----------

As sementes teñen moitas aplicacións no campo da medicina tradicional, contra problemas intestinais, arrefriados, dores musculares e de columna, tamén para curar feridas e matar parasitos da cavidade bucal. Posúen efectos afrodisíacos e quitan o sono.

Sinonimia
---------

* *Aframomum grana-paradisi* (L.) K.Schum.
* *Aframomum meleguetella* K.Schum.
* *Alexis grandiflora* (Sm.) Salisb.
* *Alpinia grana-paradisi* (L.) Moon
* *Amomum elatum* Salisb.
* *Amomum grana-paradisi* L.
* *Amomum grandiflorum* Sm.
* *Amomum melegueta* Roscoe
* *Cardamomum grana-paradisi* (L.) Kuntze
* *Cardamomum grandiflorum* (Sm.) Kuntze
* *Torymenes officinalis* Salisb.

Notas
-----

1. ↑  "O Contrato de Fernão Gomes" (en portugués). Consultado o 29-03-2016.
2. ↑  Thorn, Rob. "Discoveries After Prince Henry". Arquivado dende o orixinal o 11 de febreiro de 2007. Consultado o 2006-12-24.
3. 1 2  Daniel F. Austin, "Florida ethnobotany", p. 170, CRC Press, 2004, ISBN 0-8493-2332-0
4. ↑  Peter Kup, *A history of Sierra Leone, 1400-1787* (Cambridge University)
5. ↑  E. A. Weiss, "Spice crops", p.187 CABI, 2002, ISBN 0-85199-605-1
6. ↑  *Aframomum melegueta* en Museo virtual de las Ciencias

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Pementa da Guinea*** |

|  |  |
| --- | --- |
|  | Wikimedia Commons ten máis contidos multimedia na categoría:  ***Pementa da Guinea*** |

### Ligazóns externas

* Katzer spice site

|  |  |
| --- | --- |
| Control de autoridades | 
* Wd: Q1503476
* GEC: 0122589

 |

|  |  |
| --- | --- |
| Identificadores taxonómicos | 
* APDB: 20153
* Ecocrop: 2872
* EOL: 1127012
* EPPO: AFRME
* GBIF: 2758930
* iNaturalist: 123714
* IPNI: 871877-1
* IRMNG: 11427943
* ITIS: 506501
* IUCN: 117208334
* NCBI: 637930
* PlantList: kew-218399
* POWO: ID
* TAXREF: 629032
* Tropicos: 34500351
* PLANTS: AFME
* WCSPF: 218399

 |

|  |  |
| --- | --- |
| Identificadores | 
* UNII: U332R0H9XG

 |